మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఎస్‌బీఐ: ఈ ఏడాది రూ.30 వేల కోట్ల రిక‌వ‌రీ
దివాలా పరిష్కార చర్యలతో ప్రస్తుత ఆర్థిక సంవత్సరం (2018-19) తమ బ్యాంక్‌కు రూ.30,000 కోట్ల మేర మొండిబకాయిలు రికవరీ కావచ్చని ఎస్‌బీఐ అంచనా వేస్తోంది.
Samayam Telugu | Updated:
Jun 10, 2018, 11:51AM IST
దివాలా పరిష్కార చర్యలతో ప్రస్తుత ఆర్థిక సంవత్సరం (2018-19) తమ బ్యాంక్‌కు రూ.30,000 కోట్ల మేర మొండిబకాయిలు రికవరీ కావచ్చని ఎస్‌బీఐ అంచనా వేస్తోంది. బ్యాంకుల ఎన్పీఏ ల సమస్యను పరిష్కరించేందుకు భారీ మొత్తంలో బకాయిపడిన కంపెనీలపై దివాలా కోడ్‌ ప్రయోగించాలంటూ ఆర్‌బీఐ ఇప్పటివరకూ రెండు జాబితాలను విడుదల చేసింది. ఆ రెండు జాబితాల్లోని కంపెనీల నుంచి బ్యాంక్‌కు రూ.78,000 కోట్లు రావాల్సి ఉందని ఎస్‌బీఐకి చెందిన పల్లవ్‌ మహోపాత్ర వెల్లడించారు.
ఎన్పీఏల ప‌రిష్కార వేట‌లో ఎస్బీఐ
దివాలా పరిష్కార చర్యల్లో భాగంగా భూషణ్‌ స్టీల్‌ను టాటా స్టీల్‌ చేజిక్కింది. ఈ డీల్‌లో భాగంగా ఎస్‌బికి రూ.8,500 కోట్ల బకాయిలు వసూలయ్యాయి. ఇక ఎలక్ట్రోస్టీల్‌ స్టీల్‌ను వేదాంత టేకోవర్‌ చేయడంతో మరో రూ.6,000 కోట్లు రికవరీకావచ్చని బ్యాంక్‌ అంచనా వేస్తోంది. ప్రస్తుతం బ్యాంక్‌ ఎన్పీఏ లు రూ.2.20 లక్షల కోట్లకు చేరుకున్నాయి. అందులో రూ.95,000 కోట్ల మేర ఎన్పీఏలను పరిష్కరించుకునేందుకు ఎస్‌బిఐ పలు ఎన్‌సిఎల్‌టి బెంచ్‌ల వద్ద 250 కేసులు దాఖలు చేసింది. బకాయిల వన్‌టైం సెటిల్‌మెంట్‌ల ద్వారా 2018-19లో మరో రూ.10,000 కోట్లు వసూలు కావచ్చని బ్యాంక్‌ భావిస్తోంది.
* ఎన్పీఏ-Non performing assets(నిర‌ర్ధ‌క ఆస్తులు)